Удзельнікі юбілейнай экспедыцыі будуць працаваць у Антарктыдзе да канца красавіка — сярэдзіны мая 2018 года. Будаўніцтва першай чаргі Беларускай антарктычнай станцыі (БАС) плануецца завяршыць у 2019-м. Крок за крокам набліжаюцца палярнікі да першай беларускай зімоўкі. Па значнасці такую падзею Гайдашоў параўноўвае з першым касмічным палётам грамадзяніна Беларусі на калязямной арбіце. Са з’яўленнем БАС, дадаў ён, беларускія палярнікі смела змогуць заяўляць пра сваё належнае месца ў іерархіі сістэмы Дамовы аб Антарктыцы.